Den første arbeidsstuen for barn skal ha blitt startet i Oslo (daværende Kristiania) i 1886. Dette skal ha vært starten på et landsdekkende nettverk av arbeidsstuer der frivillige voksne lærte barn å sy, strikke, snekre eller lignende. Det overordnede formålet var å gi barna sunne ferdigheter og interesser slik at de ikke streifet om på gaten og ble fristet til å gjøre ugagn eller til og med bli kriminelle.